Tisztelt Asszonyom / Uram!

A Profession.hu oldalán megjelent **Eladó** állásra szeretnék jelentkezni, melyre csatoltan küldöm az önéletrajzomat.

Több éve egy biotermék kereskedelmi cég munkatársaként dolgozom.

A vezetőm elégedett a munkámmal, melyet azzal jutalmazott, hogy rövid belül műszakvezetővé léptetett elő.

Feladataim közé tartozik a könyvelő munkájának segítése, heti és havi jelentések készítése is, ami rendkívüli precizitást és odafigyelést igényel.

Középfokon beszélek angolul, ezért a külföldi vevőket is megértem, könnyebben kiszolgálom őket, így ők is elégedetten távoznak. Fontosnak tartom, hogy minél több vevőt az anyanyelvén szólítsak meg és így maximálisan az igényeire szabottan kiszolgáljak, ezért az olasz nyelvet is tanulom autodidakta módon.

Bízom benne, hogy lehetőséget kapok egy személyes bemutatkozásra is.

Üdvözlettel:

Fekete Kata